Bilanț descurajator. Câți kilometri de autostradă și câte drumuri de pământ are România, conform datelor publicate de Institutul Național de Statistică
Lungimea rețelei de drumuri publice totaliza, la 31 decembrie 2023, 86.388 km, din care 17.677 km (20,4%) drumuri naționale, 35.046 km (40,6%) drumuri județene și 33.665 km (39%), drumuri comunale. Din total, 26,7% (23.025 km) erau drumuri pietruite și de pământ. Din lungimea drumurilor naționale, 6.189 km (35%) erau drumuri internaționale, 997 km (5,6%) autostrăzi și 70 km (0,4%) drumuri expres, arată datele publicate de Institutul Național de Statistică (INS).